Planéta Zem je taká veľkolepá,
že ľahko prehliadneme tie najmenšie veci v živote.
Ale keď sa pozrieme bližšie...
zbadáme celý neprebádaný svet.
Svet, v ktorom drobní hrdinovia...
a malé príšerky...
potrebujú úchvatné superschopnosti...
aby dokázali prekonať obrovské prekážky.
MALIČKÝ SVET
KARIBIK
KOMENTÁR PAUL RUDD
Vyzerá ako raj.
A pre čmeľovca kubánskeho je pekným domovom.
Nie je oveľa väčší ako čmeliak.
Je to najmenší vtáčik na svete.
Na týchto ostrovoch našli domov rôzni drobní stroskotanci.
Mnohí z nich sú najmenší svojho druhu a nikde inde na Zemi ich nenájdete.
Na ostrove je priestor a potrava obmedzená.
Často prežijú len tí najmenší.
Ale aj raj má temnú stránku.
Keď nastane obdobie hurikánov,
drobné zvieratká musia čeliť najväčšej sile na Zemi.
OSTROV
Počas slnečných dní to na karibskom ostrove prekvitá možnosťami.
Samček čmeľovca kubánskeho.
Hľadá si partnerku...
a pekne sa na to vystrojil.
Ale táto samička nemá čas.
Stará sa o dve vtáčatká,
práve vyliahnuté z vajíčok veľkých ako kávové zrnko.
A ich domov je veľký ako kávová šálka.
Za štyri dni, chované na hmyze a nektári, narastú dvojnásobne.
Zabezpečiť im potravu je náročná úloha.
Čmeľovcom ubúdajú sily rýchlejšie než iným zvieratám.
Samička tak musí denne priletieť k stovkám kvetov.
Je taká drobná, že súperí aj s hmyzom.
Kým hľadá potravu, hniezdo je nechránené.
Hrozbu predstavuje aj jediný mravec.
A keď sa ich tam prihemží viac, vtáčatká sú vážne ohrozené.
Práve včas.
Vrátila sa a zachránila ich.
Časom sa karibské tvory vyvinuli
a zmenšili sa, aby z malého množstva potravy vyťažili čím najviac.
Slepánik.
Je tenučký ako špageta
a o polovicu kratší.
Je to lovec mravcov...
v podstate.
Dospelé mravce sú priveľké, aby ich útlou papuľou prehltol.
Ale ich larvy sú ľahké sústo.
Mnohé z týchto drobných zázrakov sú unikátom jediného ostrova.
S veľkosťou polovice zápalky
je gekón trpasličí jednou z najmenších jašteríc na svete.
Jeho veľkosť je ideálna na hľadanie malého hmyzu v lístí na zemi.
No na súboj s tropickou búrkou je asi primalý.
Dažďové kvapky padajú ako bomby.
Samička kolibríka robí čo môže, aby ochránila vtáčatká.
Ostatní odletia do úkrytu.
No búrka je taká silná...
že nemá inú možnosť než hniezdo opustiť.
Na zemi už voda tečie v prívalovej vlne.
Ale veľkosť je pre gekóna zbraňou.
Je taký malý a ľahký, že doslova chodí po vode.
A zostane na hladine, kým potopa neustúpi.
Karibik každoročne zasiahne viac než 15 tropických búrok,
a tak sa raj môže rýchlo zmeniť na peklo.
Vtáčatká čmeľovca odplavila voda.
Musí začať úplne odznovu...
než udrie ďalšia búrka.
Búrka odplavila rastliny do mora.
A na nich sa odplavili aj drobné tvory.
Občas majú cestovatelia šťastie a skončia na novom brehu.
Tak mnohé zvieratá osídľujú nové ostrovy.
Malá, ale odolná jašterica anolis je úspešným čiernym pasažierom.
Ale ostatní dorazili už skôr.
Hutie a leguány prežívajú na čomkoľvek, čo vyplaví more.
Musí vypadnúť z pláže.
Od bezpečia ju delí len zopár metrov.
Na osídlenie novým obyvateľstvom stačí len pár statočných priekopníkov.
Búrka na pláži zaručila odmenu hľadačom pokladov všetkých veľkostí...
od hutií po piesočné blchy.
Ale nie všetci sú na love potravy.
Táto samička kraba pustovníka si hľadá nový domov.
Ten súčasný je vážne poškodený.
Búrka vyplavila celú kopu ulít.
Nie je však ľahké nájsť tú správnu.
Nie je väčšia než golfová loptička.
Ale tieto kraby môžu narásť až do veľkosti kokosového orecha
a musia mať teda ulitu vhodnú pre svoju veľkosť.
Neustále hľadajú väčší domov,
a preto kraby pustovníky vymysleli dôvtipné riešenie.
Keď krab nájde ulitu, ktorá mu nesedí...
zavolá na prieskum ostatných.
Keď príde krab správnej veľkosti...
postavia si domčeky do zástupu.
Od najväčšieho po najmenší.
Najväčší sa presťahuje prvý.
Potom sa každý krab nasťahuje do nového, o číslo väčšieho domčeka.
Samička mešká na večierok.
Ale jedna ulita je vždy nazvyš.
Tá najmenšia.
Krab akosi vycíti, keď si nájde ten správny domov.
Konečne poriadny prístrešok.
Bude ho potrebovať.
V tomto ročnom období zlé počasie číha stále za rohom.
Vnútri ostrova sú rieky po poslednej búrke stále rozbujnené...
a odplavujú dažďovú vodu do mora.
Ale niektorí idú iným smerom.
Ryby býčky cestujú hore prúdom, aby našli miesto na rozmnožovanie.
Aby sa vyhli konkurencii, niektorí samci prekonávajú mimoriadne vzdialenosti.
Je menší než čajová lyžička,
ale plutvy využíva ako prísavky a zachytí sa ústami,
a tak si poradí aj s perejami.
Tentoraz to však...
môže byť náročnejšie.
Býčky sa dokážu vo vodopáde vyšplhať do výšky 350 metrov.
Takmer do výšky Empire State Building.
Výstup potrvá celé dni.
Vyliezť skúšajú mnohí...
ale prežije sotva jeden zo 100.
Oplatí sa postupovať pomaly.
Podarilo sa.
Príležitosť rozmnožiť sa
a poslať novú generáciu dolu prúdom.
V období búrok vyvolá vlhkosť rozmach nového života.
Krab jamajský je veľký ako kocka cukru.
Prežije aj na súši.
No matka potrebuje na rozmnožovanie vodu.
Dažďová voda sa zachytáva v malých mláčkach.
Ale založiť si tam rodinu je príliš riskantné.
Prišla na dobré riešenie.
Využije špeciálne chĺpky, aby svoju ulitu pokryla vrstvou vody.
Už potrebuje len miesto, kde sa usadí.
Slimačia ulita je veľká ako zápalková škatuľka.
Ideálna na pár kvapiek.
A bezpečná pre novú rodinu.
Dvanásť malých krabov,
každý veľký ako zrnko piesku.
Nasledujúce tri mesiace
ich matka bude kŕmiť, nosiť im vodu a chrániť ich v malom slimačom domove.
Búrkové obdobie je v plnom prúde a vzduch je taký vlhký,
že žaby coquí sa dokážu rozmnožovať aj mimo vody.
Zázrak života sa začína v jednej bunke.
Oddaný otec na ne dohliada.
Je veľký len ako jahoda,
no odhodlaný svoje potomstvo ochrániť pred každou hrozbou.
Hladný slimák...
dvakrát väčší ako on.
Vajíčkami nemôže pohnúť.
Niet úniku.
Vzdoruje,
ale slimák je vytrvalý.
Tohto nebojácneho otca čakajú ešte dva týždne na stráži,
než sa vajíčka konečne vyliahnu.
Samička kolibríka si hľadá nového druha.
Taký malý samček sa hľadá ťažko.
Ak sa sám zúfalo nesnaží o pozornosť.
Musí sa posnažiť, ak si ju chce získať.
Malý tanečník.
Vytrvalosť sa napokon vyplatila.
Keďže bude znovu matkou, musí postaviť nové hniezdo.
Pavúčia sieť poslúži ako dobré lepidlo.
Začne tkaním základov.
A o pár dní
bude hniezdo pripravené pre novú znášku vzácnych vajíčok.
No na šírom mori... sa schyľuje k niečomu veľkému.
Počas roka teplota oceánu stúpa,
a tak vznikajú stále silnejšie tropické búrky.
Karibské jašteričky sú prekvapivo prispôsobené,
aby odolali aj v extrémnom počasí.
Obzvlášť veľké vankúšiky na nohách im pomôžu udržať sa
aj vo vetre s rýchlosťou 200 kilometrov za hodinu.
Ale táto búrka len naberá na sile.
Je to hurikán Dorian.
Búrka veľkosti štátu Kansas.
Keď udrie počasie najväčšou silou...
malé tvory sú mu vydané napospas.
Vietor fučí rýchlosťou 300 kilometrov za hodinu.
Keď udrie hurikán plnou silou, zanechá úplnú spúšť.
Hurikány zúria v Karibiku každý rok.
Ale z tisícov ostrovov schytá to najhoršie len zopár.
Kto prežije, je otázkou šťastia...
a veľkosti.
Malé zvieratá sa pred búrkou schovajú najľahšie.
A rýchlo sa spamätávajú.
Uprostred obdobia búrok, za každých podmienok,
sa kraby pustovníky vracajú na pláž.
Počas novu začínajú hromadnú migráciu.
Za tri dni a noci sa ich zhromaždia tisícky.
Všetko sú to samičky a nesú vajíčka.
Keď vstúpia do vody...
vajíčka sa vyliahnu.
Do mora sa vyplavia milióny mikroskopických lariev.
Kým rastú, plavia sa prúdom...
až nastane časť vyjsť na breh
a osídliť novú zem.
Najmenšie zvieratá vedia z malých možností Karibských ostrovov vyťažiť najviac.
Žabiatka sú teraz už vyvinuté...
a pripravené vyliahnuť sa.
Otcova oddanosť
im umožnila vydať sa vlastnou cestou
v tomto obrovskom svete.
Vďaka svojej húževnatosti si táto mamička zaslúžila nový začiatok.
Nová generácia drobných zázrakov...
ktoré nenájdete nikde inde...
ako na tomto ostrove pokladov.
Preklad titulkov: Monika Sitarčíková